EkBass/fiwiki-20250220-pages-articles huggingface dataset:
Joakim Strand

Jan Joakim Strand (s. 2. elokuuta 1982 Turku) on suomalainen juristi, ekonomi ja poliitikko. Hänet valittiin kansanedustajaksi Vaasan vaalipiiristä ruotsalaisen kansanpuolueen ehdokkaana vuoden 2015 eduskuntavaaleissa. Koulutukseltaan Strand on oikeustieteen maisteri Helsingin yliopistosta ja kauppatieteiden maisteri Hankenilta.Joakim Strand komealla äänisaaliilla eduskuntaan – katso video, Ilkka 19.4.2015. Strand toimi tulevaisuusvaliokunnan puheenjohtajana vuosina 2019–2023. Hän on toiminut Orpon hallituksen eurooppa- ja omistajaohjausministerinä 5. heinäkuuta 2024 lähtien. == Poliittinen toiminta == Strand on ollut Vaasan kaupunginvaltuuston jäsenenä vuodesta 2005 ja puheenjohtaja 2012–2024Tuomo Rintamaa, Vaasan kaupunginvaltuusto Joakim Strandin komentoon, Yle.fi, uutiset 12.11.2012, viitattu 19.6.2024Olli-Pekka Louniala, Joakim Strand luopuu Vaasan kunnanvaltuuston puheenjohtajuudesta, Yle.fi, uutiset 18.6.2024, viitattu 19.6.2024. Strand sai vuoden 2015 eduskuntavaaleissa 10 374 ääntä, mikä oli toiseksi eniten Vaasan vaalipiirin RKP:n ehdokkaista Anna-Maja Henrikssonin äänimäärän 10 651 jälkeen. Vuoden 2019 eduskuntavaaleissa hän onnistui kasvattamaan äänimääränsä 10 589 ääneen ja tuli valituksi jatkokaudelle.Vaasan vaalipiirin tulokset 2019. Vuoden 2023 eduskuntavaaleissa Strand valittiin jälleen kansanedustajaksi. Heinäkuussa 2023 Strand ilmoitti pyrkivänsä tekemään töitä sen eteen, että Orpon hallituksen hallitusohjelman kirjaukset työperäisestä oleskeluluvasta eivät toteutuisi sellaisinaan, mistä valtiovarainministeri Riikka Purra ja oikeusministeri Leena Meri arvostelivat häntä. Strand on toiminut hallitusten varapuheenjohtajana Pohjanmaan liitossa, satamayhtiö Kvarken Portsissa ja Merenkurkun neuvostossa sekä jäsenenä Pohjanmaan liiton tasa-arvoryhmässä.Joakim Stand, En rejäl österbottnisk kraft – Aito pohjalainen , vaalisivusto, viitattu 19.4.2015. === Vaalimenestys === ==== Eduskuntavaalit ==== * 2011: 2 970 ääntä (Vaasan vaalipiiri, ei valittu) * 2015: 10 374 ääntä (Vaasan vaalipiiri, valittiin) * 2019: 10 589 ääntä (Vaasan vaalipiiri, valittiin) * 2023: 7 079 ääntä (Vaasan vaalipiiri, valittiin) ==== Kunnallisvaalit ==== * 2004: 137 ääntä (Vaasa, 0,5 % äänistä; valittiin) * 2008: 244 ääntä (Vaasa, 0,8 % äänistä; valittiin) * 2012: 1 108 ääntä (Vaasa, 3,6 % äänistä; valittiin) * 2017: 4 368 ääntä (Vaasa, 13,4 % äänistä; valittiin) == Lähteet == == Aiheesta muualla == * * Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Pohjanmaan aluevaltuutetut Luokka:Nykyiset kansanedustajat Luokka:Suomen nykyiset ministerit Luokka:Vaasan vaalipiiri Luokka:Suomalaiset juristit Luokka:Vuonna 1982 syntyneet Luokka:Elävät henkilöt
Jani Mäkelä

Jani Kalevi Kristian Mäkelä (s. 21. lokakuuta 1976 Joutseno) on suomalainen perussuomalainen poliitikko ja kansanedustaja. Tällä hetkellä hän toimii perussuomalaisten eduskuntaryhmän puheenjohtajana. == Tausta == Mäkelä valmistui ylioppilaaksi Joutsenon lukiosta vuonna 1995 ja tradenomiksi Etelä- Karjalan ammattikorkeakoulusta vuonna 2002. Hän työskenteli Tiedon järjestelmäasiantuntijana vuosina 2002–2015. == Poliittinen ura == Mäkelä on ollut Lappeenrannan kaupunginvaltuuston jäsen vuodesta 2013 lähtien. Hän toimi Lappeenrannan kaupunginhallituksen 1. varapuheenjohtajana 2013–2017 ja kaupunginhallituksen 2. varapuheenjohtajana 2017–2019. Vuodesta 2019 lähtien hän on ollut Lappeenrannan kaupunginvaltuuston 2. varapuheenjohtaja. Mäkelä oli Kymen Perussuomalaisten 1. varapuheenjohtaja 2012–2015 ja perussuomalaisten puoluevaltuuston jäsen 2013–2015. Mäkelä oli ehdolla vuoden 2011 eduskuntavaaleissa, joissa hän sai 4 909 ääntä Kymen vaalipiirissä ja ylsi varasijalle. Hänet valittiin kansanedustajaksi vuoden 2015 eduskuntavaaleissa, joissa hän sai 6 102 ääntä Kaakkois-Suomen vaalipiirissä. Mäkelä on ollut Veikkauksen hallintoneuvoston jäsen vuodesta 2015 lähtien. Hänet valittiin kansanedustajaksi myös vuoden 2019 eduskuntavaaleissa, joissa hän sai 7 145 ääntä. Mäkelä valittiin kolmannelle kaudelle vuoden 2023 eduskuntavaaleissa saaden 5 160 ääntä. Mäkelä valittiin perussuomalaisten eduskuntaryhmän puheenjohtajaksi kesäkuussa 2023. == Poliittiset näkemykset ja toiminta == Mäkelän keskeiset poliittiset teemat ovat maahanmuuttokriittisyys ja EU-vastaisuus. Hän on aktiivisimpia kansanedustajia sosiaalisessa mediassa. Mäkelä tunnetaan muiden puolueiden kansanedustajien kärkkäästä arvostelusta Twitterissä. Hänen arvostelunsa kohteena ovat etenkin vihreiden, vasemmistopuolueiden ja sinisten edustajat. == Yksityiselämä == Mäkelä avioitui vaimonsa kanssa vuonna 2012 ja heillä on vuosina 2012, 2014 ja 2017 syntyneet lapset. Mäkelä kuuluu evankelis-luterilaiseen kirkkoon. == Lähteet == == Aiheesta muualla == * * Jani Mäkelän kotisivut * Luokka:Lappeenrannan kaupunginvaltuutetut Luokka:Nykyiset kansanedustajat Luokka:Perussuomalaiset poliitikot Luokka:Kaakkois-Suomen vaalipiiri Luokka:Etelä-Karjalan aluevaltuutetut Luokka:Vuonna 1976 syntyneet Luokka:Elävät henkilöt
Jääkiekon 1. divisioonan maailmanmestaruuskilpailut 2016

Jääkiekon 1. divisioonan maailmanmestaruuskilpailut 2016 pelattiin huhtikuussa 2016. A-lohko pelattiin Puolassa ja B-lohko Kroatiassa. == Joukkueet == === Lohko A === * * * * * * === Lohko B === * * * * * * == A-lohko== == B-lohkon turnaus == == Lähteet == * A-lohkon turnauksen virallinen sivusto ** A-lohkon turnaus IIHF:n tulospalvelussa * B-lohkon turnauksen virallinen sivusto ** B-lohkon turnaus IIHF:n tulospalvelussa Luokka:Vuoden 2016 jääkiekko Luokka:Jääkiekon 1. divisioonan maailmanmestaruuskilpailut Luokka:Katowicen urheilutapahtumat
Dexter Fletcher

Dexter Fletcher (s. 31. tammikuuta 1966 Lontoo) on brittiläinen näyttelijä ja ohjaaja, joka on esiintynyt useissa menestyneissä elokuvissa. Hänen tunnetuimpia televisioroolejaan ovat Tony Casemore sarjassa Hotel Babylon (2006–2009) sekä John Martin sarjassa Taistelutoverit (2001). Fletcherin esikoiselokuva ohjaajana, Wild Bill, sai ensi-iltansa Lontoon elokuvajuhlilla vuonna 2011. Sen jälkeen hän on ohjannut elokuvat Sunshine on Leith (2013), Eddie the Eagle (2016) ja Rocketman (2019). == Filmografiaa == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1976 Bugsy Malone Bugsy Malone Babyface 1980 Elefanttimies The Elephant Man Bytesin poika 1984 Bounty – kapina laivalla Bounty Thomas Ellison 1985 Vapauden voitto Revolution Ned Dobb 1986 Caravaggio Caravaggio Nuori Caravaggio 1988 Sotavyöhyke The Raggedy Rawney Tom 1989 The Rachel Papers The Rachel Papers Charles Highway 1989 El sueño del mono loco El sueño del mono loco Malcolm Greene 1991 All Out All Out Angelo 1996 Jude - kivenhakkaajan rakkaus Jude Pappi 1997 Mies joka luuli liikaa The Man Who Knew Too Little Otto 1998 Puuta, heinää ja muutama vesiperä Lock, Stock and Two Smoking Barrels Soap 1999 Topsy-Turvy – mullin mallin Topsy-Turvy Louis 2002 Below Below Kingsley 2004 Layer Cake – diilerin käsikirja Layer Cake Cody 2005 Doom Doom Marcus "Pinky" Pinzerowski 2006 Tristan & Isolde Tristan & Isolde Orick 2007 Tähtisumua Stardust Laiha merirosvo 2009 Autumn Autumn Michael 2010 Kick- Ass Kick-Ass Cody 2010 Dead Cert Dead Cert Eddie Christian 2010 Amaya Amaya Ranskalainen mies 2011 Kolme muskettisoturia The Three Musketeers d’Artagnanin isä 2011 Jack Falls Jack Falls Etsivä Edwards 2011 Fedz Fedz Hunter 2011 Wild Bill Wild Bill Mysterious Barry, myös käsikirjoittaja/ohjaaja 2015 The Coven The Coven Mr. Sheers 2018 Mestarietsivä Sherlock Gnomes Sherlock Gnomes Reggie (äänirooli) ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1989-1993 Press Gang Press Gang James (Spike) Thomson 43 jaksoa 2001 Taistelutoverit Band of Brothers John Martin 8 jaksoa 2006–2009 Hotel Babylon Hotel Babylon Tony Casemore 32 jaksoa 2009 Misfits Misfits Mike Young 2 jaksoa 2011 White Van Man White Van Man Ian 1 jakso 2013 Murha paratiisissa Death in paradise Grant 1 jakso 2014 Panta kaulassa Rev. Mike Tobin 1 jakso 2014 Mount Pleasant Mount Pleasant Gus 3 jaksoa ==Lähteet== ==Aiheesta muualla== * * Luokka:Englantilaiset näyttelijät Luokka:Vuonna 1966 syntyneet Luokka:Elävät henkilöt
Boxers de Bordeaux

Boxers de Bordeaux on ranskalainen jääkiekkoseura Bordeaux’n kaupungista. Seura on pelannut joitakin kausia Ranskan pääsarjassa ennen 2000-lukua, mutta konkurssin jälkeen pääasiassa alemmilla tasoilla. Kauden 2014-2015 päätteeksi seura onnistui nousemaan takaisin maan pääsarjaan 16 kauden tauon jälkeen. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 32 Quentin Papillon L 2025 Rouen, Ranska 35 Victor Bodin L 2025 Singapore, Singapore Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Bastien Lemaitre R 2025 Fontainebleau, Ranska 20 Kévin Dusseau L 2025 Rouen, Ranska 44 Kevin Spinozzi L 2025 Granby, Québec, Kanada 57 Axel Prissaint L 2025 Amiens, Ranska Justin Hamonic R 2025 Winnipeg, Manitoba, Kanada Maxim Lamarche R 2025 Laval, Québec, Kanada Ulysse Tournier L 2025 Bordeaux, Ranska Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Rudolfs Polcs L H 2025 Riika, Latvia 10 Emīls Ģēģeris L VLH 2025 Riika, Latvia 11 Julius Valtonen R OLH 2025 Tuusula, Suomi 13 Julien Guillaume (A) R KH 2025 Besançon, Ranska 19 Mathieu Pompei R KH 2025 Laval, Québec, Kanada 24 Enzo Carry L KH 2025 Bayonne, Ranska 27 Loïk Poudrier (A) L KH / VLH 2025 Thetford Mines, Québec, Kanada 71 Ņikita Jevpalovs R KH / OLH 2025 Riika, Latvia 72 Baptiste Bruche R LH 2025 Amiens, Ranska 73 Tommy Giroux L VLH 2025 Quebéc, Quebéc, Kanada 76 Aina Rambelo L H / P 2024 Bordeaux, Ranska 91 Samuel Salonen L OLH 2025 Vaasa, Suomi Tom Guidoux R LH 2025 Grenoble, Ranska Kaylian Leborgne L KH 2025 Mont-Saint-Aignan, Ranska === Joukkueenjohto === * Päävalmentaja: Olivier Dimet * Apuvalmentaja: Nicolas Courally * Fysiikkavalmentaja: Brice Lefebure * Huoltopäällikkö: Jimmy Hanocq * Puheenjohtaja: Thierry Parienty * Toimitusjohtaja: Stéphan Tartari Lähde: EliteProspectshttps://www.eliteprospects.com/team/1324/bordeaux Viitattu 1.12.2021. == Lähteet == * Seuran viralliset kotisivut === Viitteet === Luokka:Ranskalaiset jääkiekkoseurat Luokka:Bordeaux’n urheilu Luokka:Vuonna 1999 perustetut urheiluseurat
Scott Pilgrim vastaan maailma

Scott Pilgrim vastaan maailma (Scott Pilgrim vs. the World) on vuonna 2010 ensi-iltansa saanut komediaelokuva, jonka on ohjannut Edgar Wright. Se perustuu Bryan Lee O'Malleyn Scott Pilgrim -sarjakuvaan. Elokuva kertoo Scott Pilgrimistä, joka joutuu taistelemaan tyttöystävänsä pahoja ex-heiloja vastaan. Elokuvan ensi-ilta oli Fantasia Festivalilla heinäkuussa 2010. Teatterilevitykseen se tuli Yhdysvalloissa 13. elokuuta 2010. Elokuva sai kriitikoilta positiivisen vastaanoton, mutta oli kaupallinen floppi. Sittemmin se on kuitenkin saavuttanut kulttielokuvan maineen. == Juoni == Scott Pilgrim on 22-vuotias vetelys, joka soittaa kavereidensa kanssa kellaribändissä. Hän tapaa Ramona Flowersin, unelmiensa tytön. Scott saa kuitenkin pian huomata, että uuden ihastuksen elämää kontrolloi seitsemän ilkeää exää, jotka tekevät mitä tahansa lopettaakseen tämän uuden suhteen. Scottin tullessa läheisemmäksi Ramonan kanssa hänen on kohdattava yhä häijymmiksi käyvät entiset heilat. Jos Scott aikoo voittaa todellisen rakkauden puolelleen, hänen on päihitettävä heidät kaikki ennen kuin peli on todella pelattu. == Näyttelijät == == Aiheesta muualla == * Luokka:Edgar Wrightin ohjaamat elokuvat Luokka:Edgar Wrightin käsikirjoittamat elokuvat Luokka:Vuoden 2010 yhdysvaltalaiset elokuvat Luokka:Yhdysvaltalaiset komediaelokuvat Luokka:Vuoden 2010 brittiläiset elokuvat Luokka:Brittiläiset komediaelokuvat Luokka:Vuoden 2010 japanilaiset elokuvat Luokka:Vuoden 2010 kanadalaiset elokuvat Luokka:Universal Picturesin elokuvat
Sari Raassina

Sari Johanna Raassina (s. 19. huhtikuuta 1963 Jyväskylä) on suomalainen entinen Kansallisen Kokoomuksen kansanedustaja. Hänet valittiin ensi kerran kansanedustajaksi eduskuntavaaleissa 2015. Hän toimii myös Kuopion kaupunginvaltuutettuna ja on kaupunginvaltuuston puheenjohtaja. Ennen kansanedustajuuttaan hän toimi syöpätautien erikoislääkärinä. Raassina putosi eduskunnasta vuoden 2019 eduskuntavaaleissa. == Lähteet == ==Aiheesta muualla== * *Raassinan kotisivut Luokka:Kansanedustajat Luokka:Kansallisen Kokoomuksen poliitikot Luokka:Kuopion kaupunginvaltuutetut Luokka:Savo- Karjalan vaalipiiri Luokka:Suomalaiset lääkärit Luokka:Vuonna 1963 syntyneet Luokka:Elävät henkilöt Luokka:Suomalaiset valtiosihteerit
Febo Mari

Febo Mari (oikealta nimeltään Alfredo Rodriguez, 16. tammikuuta 1881 Messina – 6. kesäkuuta 1939 Rooma) oli italialainen näyttelijä ja ohjaaja. Valmistuttuaan yliopistosta Mari työskenteli teatterinäyttelijänä ja vuodesta 1911 lähtien myös teatteriohjaajana. Samana vuonna hän alkoi esiintyä myös elokuvissa. Marin ensimmäinen elokuvaohjaus oli Il critico vuonna 1912. Hänen muita elokuviaan ovat Eleonora Dusen tähdittämä Cenere (1916) ja Il fauno (1917). Mari kirjoitti myös näytelmiä, proosaa ja runoja. ==Elokuvia== * La ribalta, 1912 (näyttelijä) * Una partita a scacchi, 1912 (näyttelijä) * Isä, 1915 (näyttelijä) * Tigre reale, 1916 (näyttelijä) * Cenere, 1916 (ohjaaja ja näyttelijä) * Fauni, 1917 (ohjaaja ja näyttelijä) ==Lähteet== ==Aiheesta muualla== * Luokka:Italialaiset elokuvaohjaajat Luokka:Italialaiset näyttelijät Luokka:Vuonna 1881 syntyneet Luokka:Vuonna 1939 kuolleet
4-kloori-2-nitrotolueeni

4-kloori-2-nitrotolueeni eli 2-nitro-4-klooritolueeni (C7H6ClNO2) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden valmistuksessa. Muita kaupallisesti merkittäviä 4-kloori-2-nitrotolueenin isomeerejä ovat 2-kloori-4-nitrotolueeni ja 2-kloori-6-nitrotolueeni. ==Ominaisuudet== Huoneenlämpötilassa 4-kloori-2-nitrotolueeni on keltaisia monokliinisiä kiteitä. Yhdiste on veteen liukenematon, mutta liukenee moniin orgaanisiin liuottimiin kuten etanoliin ja dietyylieetteriin.Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 20.4.2015 ==Valmistus ja käyttö== 4-kloori-2-nitrotolueenia valmistetaan joko klooraamalla o-nitrotolueenia tai nitraamalla väkevien typpi- ja rikkihappojen seoksen avulla p-klooritolueenia. Ensimmäisessä menetelmässä sivutuotteena muodostuu 2-kloori-6-nitrotolueenia ja jälkimmäisessä 4-kloori-3-nitrotolueenia. 4-kloori-2-nitrotolueeni voidaan pelkistää vedyttämällä 4-kloori-o-toluidiiniksi, jota käytetään muun muassa atsovärien valmistuksessa. ==Lähteet== Luokka:Klooribentseenit Luokka:Nitrotolueenit
John Souttar

John Souttar (s. 25. syyskuuta 1996 Aberdeen) on skotlantilainen jalkapalloilija, pelipaikaltaan keskuspuolustaja. Hän aloitti liigauransa Skotlannin Valioliigassa pelaavassa Dundee Unitedissa, jonka junioreihin hän siirtyi yhdeksänvuotiaana vuonna 2006. Hän on helmikuusta 2016 alkaen edustanut Heart of Midlothiania. Viitattu 16.11.2021. Souttar teki debyyttinsä Dundee Unitedin edustusjoukkueessa tammikuussa 2013. Hänestä tuli tuolloin Unitedin historian nuorin pelaaja 16 vuoden ja 99 päivän ikäisenä. Hän on pelannut Skotlannin Valioliigassa lukuun ottamatta kautta 2020–2021, jolloin Hearts pelasi toisella sarjatasolla. Souttar oli suurimman osan tuosta kaudesta loukkaantunut ja pelasi vain neljä liigaottelua. Kaudella 2019–2020 hänen liigaottelunsa jäivät jalkavammojen vuoksi seitsemään. Souttar pelasi Skotlannin alle 17-, alle 19- ja alle 21-vuotiaiden maajoukkueissa. Hän pelasi Skotlannin A-maajoukkueessa ensimmäisen kerran syyskuussa 2018 ystävyysottelussa Belgiaa vastaan ja samana syksynä vielä Kansojen liigan otteluissa Albaniaa ja Israelia vastaan. Neljännen A-maaottelunsa hän pelasi marraskuussa 2021 MM-karsinnan päätöskierroksen ottelussa Tanskaa vastaan ja teki joukkueensa 2–0-voittoon päättyneen ottelun ensimmäisen maalin. == Lähteet == Luokka:Skotlantilaiset jalkapalloilijat Luokka:Vuonna 1996 syntyneet Luokka:Elävät henkilöt
Daniel De Silva

Daniel Peter De Silva (s. 6. maaliskuuta 1997 Perth Viitattu 20.4.2015.) on australialainen jalkapalloilija, pelipaikaltaan hyökkäävä keskikenttäpelaaja. Hän edustaa A-Leaguessa pelaavaa Perth Glorya, ja siirtyy kesällä 2015 Serie A:n AS Romaan. De Silvan oli tarkoitus siirtyä vuonna 2013 Evertonin akatemiaan, mutta siirto kariutui viisumiongelmiin. Tämän jälkeen hän solmi ammattilaissopimuksen Perth Gloryn kanssa. ==Lähteet== Luokka:Australialaiset jalkapalloilijat Luokka:Vuonna 1997 syntyneet Luokka:Elävät henkilöt
Trijntje Oosterhuis

Judith Katrijntje "Trijntje" Oosterhuis (s. 5. helmikuuta 1973) on alankomaalainen laulaja. Hän aloitti uransa vuonna 1987 perustaessaan Total Touch -yhtyeen veljensä Tjeerd Oosterhuisin kanssa. Soolouralle hän siirtyi 2000-luvun alussa. Oosterhuis edusti Alankomaita vuoden 2015 Eurovision laulukilpailussa kappaleella Walk along. Kappale sijoittui semifinaalissa sijalle 14. eikä päässyt finaaliin. Oosterhuis voitti Barbara Dex -palkinnon vuonna 2015. ==Diskografia== ===Albumit=== *For Once in My Life (1999) *Trijntje Oosterhuis (2003) *Strange Fruit (2004) *See You As I Do (2005) *The Look Of Love (2006) *Sundays in New York (2011) *We've Only Just Begun (2011) *Wrecks We Adore (2012) *Collected (2015) ===Singlet=== *Wereld zonder jou (1996) *Vlieg met me mee (het avontuur) (1998) *Free (2003) *Nu dat jij er bent (2003) *Merry Christmas Baby (2004) *See You As I Do (2005) *Where Is The Love? (2006) *Do You Know The Way To San José? (2006) *That's What Friends Are For (2007) *Face In The Crowd (2008) *Everything Has Changed (Imaani's Song) (2011) *Sundays In New York (2011) *Knocked Out (2012) *I'll Carry You (2014) *Walk Along (2014) ==Lähteet== * Viisukuppilan biografia === Viitteet === ==Aiheesta muualla== *Artistin kotisivu Luokka:Alankomaalaiset laulajat Luokka:Alankomaiden euroviisuedustajat Luokka:Vuoden 2015 euroviisuedustajat Luokka:Vuonna 1973 syntyneet Luokka:Elävät henkilöt
Beaumont

Beaumont voi tarkoittaa ainakin seuraavia: ==Maantiede== * Beaumont, kunta Hainaut’n provinssissa Belgiassa * Beaumont, kunta Grand’Ansen departementissa Haitissa * Beaumont, Albertassa, Kanadassa * Beaumont, kaupunki Kaliforniassa, Yhdysvalloissa * Beaumont, kaupunki Texasissa, Yhdysvalloissa * Beaumont, kunta Puy-de-Dômen departementissa Ranskassa * Beaumont-du-Lac, kunta Haute- Viennen departementissa Ranskassa * Beaumont-du-Périgord, entinen kunta Dordognen departementissa Ranskassa * Beaumont-en-Auge, kunta Calvadosin departementissa Ranskassa * Beaumont-en-Verdunois, kunta Meusen departementissa Ranskassa ==Sukunimi== * Charlotte Beaumont (s. 1995), englantilainen näyttelijä * Harry Beaumont (1888–1966), yhdysvaltalainen elokuvaohjaaja, näyttelijä, kirjoittaja ja tuottaja * Hugh Beaumont (1909–1982), yhdysvaltalainen näyttelijä * Léonce Élie de Beaumont (1798–1874), ranskalainen geologi * Timothy Beaumont, Whitleyn paroni Beaumont (1928–2008), brittiläinen poliitikko ==Muut== * Beaumont, General Motorsin 1960-luvun lopulla tuottama automerkki.
Formose Mendy

Formose Mendy (s. 23. maaliskuuta 1989 Guédiawaye, Senegal) on senegalilaissyntyinen guineabissaulainen jalkapalloilija, joka edustaa Veikkausliigassa pelaavaa Helsingin Jalkapalloklubia. Oikeajalkainen Mendy on pelipaikaltaan oikea laitahyökkääjähttp://www.transfermarkt.co.uk/formose- mendy/profil/spieler/98313#subnavi. Hän on pelannut myös Guinea-Bissaun jalkapallomaajoukkueessa. == Seurajoukkueura == Mendy aloitti ammattilaisuransa ranskalaisessa RC Lensissä, jonka kakkosjoukkuetta hän edusti vuosina 2006–2009 pelaten 13 ottelua, joissa syntyi yksi maali. Kauden 2008–2009 hän oli lainalla kolmanneksi korkeimman sarjatason Nationalin FC Istresissä. Heinäkuussa 2009 Mendy siirtyi Espanjan kolmanneksi korkeimman sarjatason Segunda División B:n CD Puertollanoon, jossa hän pelasi kauden 2009–2010 ajan tehden 14 esiintymistä kentällähttp://www.transfermarkt.co.uk/formose- mendy/leistungsdatenverein/spieler/98313. Vuoden 2010 heinäkuussa Mendy siirtyi espanjalaisen Sporting Gijónin organisaatioon. Hän pelasi seuran kakkosjoukkueen paidassa vuosina 2010–2012 42 ottelua viimeistellen niissä neljä maalia. Debyytti seuran ykkösjoukkueen paidassa korkeimmalla sarjatasolla Primera Divisiónissa tapahtui helmikuussa 2012 Racing de Santanderia vastaan. Kauden 2011–2012 jälkeen seura putosi Segunda Divisióniin. Yhteensä Mendylle kertyi gijónilaisseuran ykkösjoukkueessa 35 ottelua. Syyskuussa 2014 sopimuksensa Gijónin kanssa katkaissut Mendy siirtyi Englantiin, toiseksi korkeimman sarjatason Mestaruussarjan Blackpooliin. Otteluita kertyi syyskauden aikana vain kolme. Huhtikuussa 2015 Mendy teki kauden 2015 loppuun kestävän sopimuksen Suomen Veikkausliigan hallitsevan mestarin Helsingin Jalkapalloklubin kanssahttp://www.mtv.fi/sport/jalkapallo/veikkausliiga/artikkeli/hjk-lle-uusi- ulkomaalaislaituri-vaarallinen-pelaaja/5012814 . == Maajoukkueura == Mendy debytoi Guinea-Bissaun jalkapallomaajoukkueessa helmikuussa 2011 ystävyysottelussa Gambiaa vastaanFormose Mendy National Football Teams -sivustolla . Se on hänen toistaiseksi ainoa maaottelunsa. == Muuta == Senegalissa syntynyt Mendy sai valita maajoukkueekseen Senegalin sijasta myös Guinea-Bissaun, jonka hän lopulta valitsikin. Syy Guinea-Bissaun edustusmahdollisuuteen oli se, että Mendyn molemmat vanhemmat ovat kotoisin sieltä. == Lähteet == Luokka:Guineabissaulaiset jalkapalloilijat Luokka:Vuonna 1989 syntyneet Luokka:Elävät henkilöt
Morsiuslunnaat

Morsiuslunnaat ovat sulhasen tai tämän perheen maksamat rahat tai esineet, jotka peritään miehen saamasta morsiamesta. Yleisemmin mieheltä peritään morsiuslunnaat, jotka useimmiten maksetaan morsiamen isälle ennen häiden järjestämistä. Morsiuslunnaiden maksaminen on yleistä muun muassa Afrikan maissa. == Katso myös == * Myötäjäiset == Lähteet == Luokka:Avioliitto
Kento Masuda

Kento Masuda (; s. 29. kesäkuuta 1973 Katori, Chiba, Japani) on säveltäjä, muusikko ja taiteilija.http://www.cavalierisansilvestro.it/index.php?option=com_content&view;=article&id;=170%3Anuovi- associai&catid;=14%3Anews&Itemid;=128⟨=it Masuda on Grammy-palkinnot jakavan National Academy of Recording Arts and Sciences -organisaation jäsen.http://top40-charts.com/news.php?nid=99725 == Diskografia == * 1992 Wheel of Fortune * 1995 Fouren * 1998 Myojyow * 1999 Memories * 2000 Music Magic * 2003 Hands * 2006 GlobeSounds * 2010 Light Speed+ * 2012 All in the Silence * 2014 Loved One ==Lähteet== == Aiheesta muualla == * * Kento Masuda Allmusic-sivustolla Luokka:Japanilaiset säveltäjät Luokka:Japanilaiset muusikot Luokka:Vuonna 1973 syntyneet Luokka:Elävät henkilöt
Matias Hänninen

Matias Tapio Hänninen (s. 15. maaliskuuta 1991 Helsinki) on suomalainen jalkapalloilija, joka on edustanut Veikkausliigassa Helsingin IFK:ta. Pelipaikaltaan Hänninen on oikea laitapuolustaja tai keskikenttäpelaaja. == Ura == Hännisen kasvattajaseura on FC Kontu. Vuodesta 2010 hän on edustanut HIFK Fotbollia. Hännisen tullessa HIFK:hon seura pelasi Kakkosta, mutta ensimmäisen kauden päätteeksi joukkue nousi Ykköseen. Vuonna 2011 Hänninen kävi lainalla Kakkosen Kiffenissä, jossa otteluita kertyi kolme.http://nr.soccerway.com/players/matias-hanninen/184189/ Kaudeksi 2013 HIFK putosi Kakkoseen, jolloin Hänninen teki 26 pelaamassaan ottelussa seitsemän osumaa ja HIFK palasi kaudeksi 2014 takaisin Ykköseen. Ykkösessä Hänninen onnistui maalinteossa kuudesti 27 pelissä, kun seura voitti sarjan sensaatiomaisesti ja nousi kaudeksi 2015 Veikkausliigaan. Hänninen debytoi Veikkausliigassa huhtikuussa 2015 IFK Mariehamnia vastaan. Jalkapallouransa ohella Hänninen opiskelee luokanopettajaksi Helsingin yliopistossa.http://hifkfotboll.fi/portfolio/matias-hanninen/ == Lähteet == == Aiheesta muualla == * Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Flecktarn

Flecktarn (myös flecktarnmuster tai fleckentarn) on monivärinen, yleisimmin viisivärinen saksalainen maastokuvio. Saksan armeija alkoi kehittää maastokuvioita ja maastopukua jo ennen toista maailmansotaa. Waffen-SS-joukot ottivat maastokuvioiset varusteet käyttöön vuonna 1935. Vuonna 1976 Bundeswehr suunnitteli uuden oliivinvihreä-harmaa-maastokuvion. Sen pohjalta vuonna 1990 Bundeswehr otti käyttöön nykyisen Saksan armeijan Flecktarn- maastokuvion.Kamouflage.net Flecktarn-tyyppisiä maastokuvioita on nykyään myös muun muassa Tanskan maavoimien käytössä. == Lähteet == == Aiheesta muualla == Luokka:Saksan asevoimat
Jääkiekon 2. divisioonan maailmanmestaruuskilpailut 2016

Jääkiekon 2. divisioonan maailmanmestaruuskilpailut 2016 pelattiin huhtikuussa 2016. == Joukkueet == === Lohko A === * * * * * * === Lohko B === * * * * * * == A-lohkon turnaus == == B-lohkon turnaus == == Lähteet == * A-lohkon turnaus IIHF:n sivuilla * B-lohkon turnaus IIHF:n sivuilla Luokka:Vuoden 2016 jääkiekko Luokka:Jääkiekon 2. divisioonan maailmanmestaruuskilpailut
Ryōta Murata

Ryōta Murata (, s. 12. tammikuuta 1986 Nara) on japanilainen ammattilaisnyrkkeilijä, entinen amatöörinyrkkeilijä ja olympiavoittaja. 182 senttimetriä pitkä oikeakätinen Murata kilpailee keskisarjassahttp://boxrec.com/en/boxer/657422. == Ura == Murata saavutti olympiakultaa keskisarjasta vuoden 2012 kesäolympialaisista Lontoostahttp://www.sports-reference.com/olympics/athletes/mu/ryota- murata-1.html . Hän voitti finaalissa Brasilian Esquiva Falcão Florentinon. MM-kilpailuista Muratalla on hopeaa vuodelta 2011 keskisarjasta Bakusta. Hänellä on myös yksi Aasian-mestaruuspronssi. Murata aloitti ammattilaisuransa huhtikuussa 2013. Ensimmäisessä ottelussaan elokuussa 2013 Murata voitti maanmiehensä Akio Shibatan teknisellä tyrmäyksellä. Murata on voittanut kaksitoista uransa kolmestatoista ammattilaisottelusta. Ainoan tappionsa Murata on kärsinyt WBA liiton mestaruusottelussa Hassan N'Dam N'Jikamille. == Lähteet == Luokka:Japanilaiset nyrkkeilijät Luokka:Japanilaiset olympiavoittajat Luokka:Vuonna 1986 syntyneet Luokka:Elävät henkilöt
Vladimir Putinin vuori

Vladimir Putinin vuori (; ) on Vladimir Putinin mukaan nimetty vuori Kirgisiassa. Vuori sai nimensä maaliskuussa 2011. Nimittämisen hyväksyi joulukuussa 2010 Almazbek Atambajev. Vuori on 4 446 metriä korkea. == Lähteet == Luokka:Kirgisian vuoret Luokka:Vladimir Putin
Olga Ahtinen

Olga Ahtinen (s. 15. elokuuta 1997 Kokkola) on suomalainen jalkapalloilija, joka edustaa Englannin naisten superliigassa pelaavaa Tottenham Hotspuria sekä Suomen A-maajoukkuetta. Pelipaikaltaan Ahtinen on keskikenttäpelaaja. == Ura == Gamlakarleby BK:n kasvatti Ahtinen debytoi seuran paidassa Naisten Liigassa kaudella 2013 vain 15-vuotiaanahttp://nr.soccerway.com/players/olga- ahtinen/270887/. Hän pelasi sarjassa kauden aikana seitsemän peliä viimeistellen niissä yhden maalin. Kauden 2014 Ahtinen pelasi toisessa kokkolalaisseurassa, Kokkola Futis 10:ssä, jossa otteluita kertyi kauden aikana 23 ja maaleja kolme. Kaudeksi 2015 Ahtinen siirtyi Naisten Liigan kauden 2015 pronssiseuraan, Kuopion Pallokissoihin. Alkuvuoden 2017 hän pelasi PK-35:ssä, josta hän kesällä 2017 siirtyi Tanskaan Brøndby IF:n joukkueeseen. Brøndbyssä Ahtinen pelasi kahden kauden aikana yhteensä 55 ottelua Tanskan pääsarjassa, onnistuen 13 kertaa maalinteossa. Kesällä 2019 Ahtinen siirtyi Ruotsin Damallsvenskaniin Limhamn Bunkeflon joukkueeseen. Hänen aikansa Limhamnissa ei jäänyt kuitenkaan pitkäksi ja hän siirtyi kauden 2019 päätteeksi Linköpings FC:n riveihin. Linköpings FC:n paidassa Ahtinen pelasi lopulta kolmen ja puolen kauden aikana 66 liigaottelua, joissa hän teki seitsemän maalia. Kaudella 2022 Ahtinen valittiin koko sarjan arvokkaimmaksi pelaajaksi. Elokuussa 2023 Ahtinen siirtyi kaksivuotisella sopimuksella Englannin superliigaan Tottenham Hotspuriin. Ahtinen nimettiin heti joukkueen kapteenistoon. Ensimmäisen maalinsa Ahtinen teki Bristol Cityä vastaan 8. lokakuuta 2023. Ahtinen oli marraskuussa tulleen polvivamman takia sivussa noin kaksi kuukautta, mutta sai kuitenkin ensimmäisen kautensa aikana tililleen 20 ottelua, joista 16 liigassa. == Maajoukkue == Ahtinen pelasi vuosina 2013–2014 Suomen alle 17-vuotiaiden maajoukkueessa 10 ottelua tehden niissä kaksi maalia. Vuodesta 2014 lähtien hän kuului alle 19-vuotiaiden maajoukkueeseen, jonka riveissä hän teki hattutempun EM-karsintaottelussa Georgiaa vastaan syyskuussa 2014. Ahtinen on toiminut niin alle 17- kuin alle 19-vuotiaiden kapteeninaKorhonen, Maarit: Kolme tulevaa tähteä? Match 1/2015, s. 38. Ahtinen on myös valittu vuoden tyttöpelaajaksi vuonna 2013 sekä vuoden lupaavaksi nuoreksi pelaajaksi 2015. Ahtinen on pelannut naisten maajoukkueessa vuodesta 2017 alkaen. Hän teki ensimmäisen maaottelumaalinsa lokakuussa 2018 neljän maan turnauksen ottelussa Kiinaa vastaan. Seuraavat maaottelumaalinsa hän teki maaliskuussa 2019 Kypros Cupin ottelussa Tšekkiä vastaan ja saman turnauksen ottelussa Etelä-Afrikkaa vastaan. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Unto Mielonen

Unto Oskar Mielonen (5. tammikuuta 1915 Viipuri – 6. tammikuuta 1976 Hollola)Kuolleita (maksullinen artikkeli) Helsingin Sanomat 10.1.1976, HS Aikakone. Viitattu 12.4.2018. oli suomalainen kenraalimajuri. Hän oli Savo- Karjalan sotilasläänin komentaja 1971–1974.Facta 2001, WSOY 1981, 11. osa, palsta 324. Unto Mielosen vanhemmat olivat kaupanhoitaja Oskar Aleksander Mielonen ja Hilda Maria Puustell ja puoliso vuodesta 1940 Kaisu Maria Gustava Posti. Mielonen kirjoitti ylioppilaaksi 1934 ja valmistui Kadettikoulusta 1937 ja Sotakorkeakoulusta 1950. Hän palveli puolustusvoimissa nuorempana upseerina 1937–1939. Mielonen osallistui talvisotaan 1. divisioonan tykistötoimiston päällikkönä ja jatkosotaan patteristoupseerina. Sodan jälkeen hän jatkoi toimistoupseerina tykistöön liittyneissä tehtävissä. Mielonen oli vuosina 1957–1958 puolustusministerin adjutanttina, 1959–1961 puolustusministeriön sotilasasiainosaston päällikkönä, 1961–1965 Suomen sotilasasiamiehenä Washingtonissa ja Ottawassa, 1965–1970 Pohjanmaan tykistörykmentin komentajana ja 1971–1974 Savo-Karjalan sotilasläänin komentajana. Jäätyään eläkkeelle puolustusvoimista hän oli tehtaan isännöitsijänä Hollolassa. Mielonen ylennettiin reservin vänrikiksi 1935, vänrikiksi 1937, luutnantiksi 1939, kapteeniksi 1941, majuriksi 1944, everstiluutnantiksi 1954 ja everstiksi 1959. Kenraalimajuriksi hänet ylennettiin 1970. == Lähteet == Luokka:Suomalaiset kenraalit Luokka:Vuonna 1915 syntyneet Luokka:Vuonna 1976 kuolleet
Jon Krakauer

Jon Krakauer (s. 12. huhtikuuta 1954 Brookline, Massachusetts, Yhdysvallat) on yhdysvaltalainen kirjailija ja vuorikiipeilijä, joka tunnetaan muun muassa vuorikiipeilyä käsittelevästä teoksestaan, Mount Everestillä tapahtunutta kiipeilyonnettomuutta mukana olleen näkökulmasta raportoivasta kirjasta Jäätäviin korkeuksiin. Jon Krakauer syntyi kolmantena Lewis Joseph Krakauerin ja Carol Ann Krakauerin (o.s. Jones) viidestä lapsesta. Krakauer pelasi opiskeluvuosinaan tennistä Corvallis High Schoolin joukkueessa. Vuorikiipeilyyn hän tutustui isänsä opastuksella jo kahdeksanvuotiaana. Kraukauer suoritti tutkinnon ympäristötieteissä Hampshire Collegessa Massachusettsissa valmistuen vuonna 1976. Krakauer tutustui Linda Mariam Mooreen, joka on entinen vuorikiipeilijä. He menivät naimisiin vuonna 1980. ==Journalistinen työ== Jon Krakauer tunnetaan journalistina erityisesti hänen artikkeleistaan Outside-, Architectural Digest -, National Geographic -, Rolling Stone - ja Smithsonian-lehdissä. Päätoimisena kirjoittajana hän on työskennellyt vuodesta 1983 toimittuaan sitä ennen kirjoitustöiden ohella kalastajana ja kirvesmiehenä. ==Kirjailijan ura== Kirjailijanuransa Krakauer aloitti vuonna 1996 teoksella Into the Wild (suomennettu nimellä Erämaan armoille). Kirja kertoo Christopher McCandlessista, joka opiskelunsa päätettyään ryhtyi Yhdysvaltain länsiosissa vaeltavaksi kulkuriksi. Nimellä Jäätäviin korkeuksiin suomennettu Into thin Air (1997) kertoo Rob Hallin johtamasta Mount Everest -retkikunnasta, jossa Krakauer itse oli mukana. Teos perustuu Outside-lehdessä edellisvuonna julkaistuun Krakauerin artikkeliin. Vuonna 2003 ilmestynyt Under the Banner of Heaven käsittelee mormonismia, erityisesti sen fundamentalistisia suuntauksia. Syksyllä 2009 julkaistu Where Men Win Glory: The Odyssey of Pat Tillman kertoo NFL-liigassa jalkapalloa pelanneen ja Afganistanissa Yhdysvaltain joukoissa kaatuneen Pat Tillmanin tarinan hänen kirjeidensä ja uutislähteiden kautta. ==Aiheesta muualla== * Luokka:Yhdysvaltalaiset vuorikiipeilijät Luokka:Yhdysvaltalaiset kirjailijat Luokka:Vuonna 1954 syntyneet Luokka:Elävät henkilöt
Janne Schäfer

Janne Schäfer (s. 28. toukokuuta 1981 Henstedt-Ulzburg, Schleswig-Holstein, Länsi-Saksa) on saksalainen uransa jo päättänyt naisuimari. 190 senttimetriä pitkä Schäfer edusti aktiiviurallaan TV Jahn Wolfsburgia ja kilpaili pääosin rintauinnissa. == Ura == Schäfer saavutti lyhyen radan MM-kilpailuista hopeaa sekauintiviestistä vuodelta 2000. Pitkän radan EM-kilpailuista hän saavutti kultaa vuodelta 2008 ja pronssia vuodelta 1999 50 metrin rintauinnista. Lyhyen radan EM-kilpailuista Schäfer saavutti peräti kuusi kultamitalia, viisi hopeamitalia ja neljä pronssimitalia. Mitaleista kaksi kultaa ja kolme hopeaa ovat tulleet viesteistä, loput ovat henkilökohtaisia mitaleita. Schäferillä on kesäuniversiadeista kulta vuodelta 2007 ja pronssi vuodelta 2005 50 metrin rintauinnista. Schäfer lopetti uransa vuonna 2010http://www.janne- schaefer.de/j-engl-biography.html . Hän on opiskellut psykologiaa muun muassa Bathin yliopistossa Englannissa. == Lähteet == Luokka:Saksalaiset uimarit Luokka:Vuonna 1981 syntyneet Luokka:Elävät henkilöt
Kaarlo Miettinen

Kaarlo Olavi Miettinen (9. helmikuuta 1916 Kuopio – 22. helmikuuta 1977 Helsinki) oli suomalainen insinöörikenraalimajuri ja diplomi-insinööri, joka toimi puolustusvoimien pääinsinöörinä vuosina 1966–1974.Kuolleita. (Maksullinen artikkeli.) Helsingin Sanomat 25.2.1977, s. 15. (Viitattu 13.4.2018.)Facta 2001, osa 11, p. 328. WSOY 1981. Miettinen valmistui upseeriksi Merisotakoulusta vuonna 1939, aseteknikoksi Sotakorkeakoulusta vuonna 1953 ja diplomi-insinööriksi Teknillisestä korkeakoulusta vuonna 1958. Hän osallistui talvi- ja jatkosotaan patterin päällikkönä. Sodan jälkeen hän palveli merivoimissa vuoteen 1950 sekä pääesikunnan meripuolustus- ja rannikkotykistötoimistossa vuosina 1953–1966, viimeksi sen päällikkönä. Hän sai insinöörikenraalimajurin arvon vuonna 1968. Kaarlo Miettisen poika on tanssitaiteen tohtori Jukka O. Miettinen. == Lähteet == Luokka:Suomalaiset insinöörit Luokka:Suomalaiset kenraalit Luokka:Sotilasinsinöörit Luokka:Vuonna 1916 syntyneet Luokka:Vuonna 1977 kuolleet
Martti Miettinen (kouluneuvos)

Martti Erik Miettinen (28. lokakuuta 1903 Kymi – 13. syyskuuta 1985 Lohja) oli merkittävä lestadiolainen vaikuttaja. Hän oli teologian tohtori ja työskenteli Kouluhallituksen kouluneuvoksena 1957–1966.Facta 2001, WSOY 1981, 11. osa, palsta 328 Miettinen valmistui ylioppilaaksi Kallion yhteiskoulusta vuonna 1921 ja hänet vihittiin papiksi Oulussa vuonna 1926. Hän valmistui filosofian kandidaatiksi vuonna 1935, teologian kandidaatiksi 1938 ja väitteli teologian tohtoriksi vuonna 1942. Hän toimi sotilaspastorina eri joukko-osastoissa vuosina 1926–1931, Suomen Lähetysseuran matkasaarnaajana vuosina 1931–1938, ylimääräisenä pappina Hirvensalmella vuosina 1939–1942, Vehkalahdella vuosina 1942–1943 ja Helsingin Töölön seurakunnassa vuosina 1943–1945. Vuosina 1945–1957 hän työskenteli Helsingin tyttönormaalilyseossa uskonnon, sielutieteen ja filosofian alkeiden vanhempana lehtorina.Suomen kirkon matrikkeli 1963, s. 272–273. Helsinki: Suomen Kirkon Pappisliitto, 1963. == Lähteet == ==Kirjallisuutta== * Martti Vuollo, Martti E. Miettinen : periaatteen mies, Uusi tie, 2003 ISBN 951-619-382-X * Martti Vuollo, Jyrisevä kouluneuvos - tunnollinen pedagogi : Martti E. Miettinen kasvattajana ja opettajana, Lapin yliopisto, kasvatustieteiden tiedekunta, 2006 (väitöskirja) Sarja: Acta Universitatis Lapponiensis, 0788-7604; 100 ISBN 952-484-029-4 Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomalaiset virkamiehet Luokka:Vuonna 1903 syntyneet Luokka:Vuonna 1985 kuolleet
Polacanthus

Polacanthus oli linnunlantioisten lahkoon kuulunut dinosaurusten suku. Se oli 4 metriä pitkä kasvinsyöjä. Sillä oli piikkejä selässään ja jalkojen yläosaa peitti panssari. Näiden suojusten lisäksi se pystyi käyttämään myös häntää apunaan puolustautumiseen. Polacanthuksen jäänteitä on löydetty Britteinsaarilta. Joidenkin lähteiden mukaan sen nimesi Richard Owen 1865, ja toisten mukaan Thomas Henry Huxley 1867. == Lähteet == == Aiheesta muualla == * http://dinosaurs.about.com/od/herbivorousdinosaurs/p/polacanthus.htm * http://www.abc.net.au/dinosaurs/fact_files/sky/polacanthus.htm Luokka:Nodulipanssariselät
Benoît Paul Émile Clapeyron

Benoît Paul Émile Clapeyron (26. helmikuuta 1799 Pariisi – 28. tammikuuta 1864 Pariisi) oli ranskalainen insinööri ja fyysikko. Hän oli yksi termodynamiikan luojista. Clapeyronin panos nykyaikaisen termodynamiikan kehitykseen alkoi hänen vuonna 1834 julkaisemallaan artikkelilla "Mémoire sur la puissance motrice de la chaleur" eli "Muistiinpanoja lämmön liikuttavasta voimasta". Teoksessaan Clapeyron täydensi ja täsmensi kaksi vuotta aiemmin kuolleen Nicolas Léonard Sadi Carnotin työtä. Carnot oli aloittanut analyysin yleisestä lämpövoimakoneesta, mutta päätynyt soveltamaan siihen kalorikkiteoriaa. Insinöörinä Clapeyron erikoistui höyryvetureiden suunnitteluun. Clausius–Clapeyronin yhtälö on nimetty Clapeyronin ja Rudolf Clausiuksen mukaan. == Lähteet == Luokka:Ranskalaiset fyysikot Luokka:Ranskan tiedeakatemian jäsenet Luokka:Vuonna 1799 syntyneet Luokka:Vuonna 1864 kuolleet
Kaskisten kirkko

Kaskisten kirkko on arkkitehti, professori Erik Kråkströmin suunnittelema Kaskisiin 1964–1965 tiilestä ja puusta rakennettu suorakulmainen tornillinen kirkko. Se rakennettiin tontille, joka oli varattu kirkkorakennusta varten asemakaavassa jo kaksisataa vuotta aiemmin, 1767. Kirkkosaliin on liitettävissä viereinen seurakuntasali. Kirkkoa on korjattu vuonna 1974, sen pinta-ala on 460 neliötä ja istumapaikkoja siellä on kirkkosaliin liitettävissä olevat tilat mukaan lukien 275 hengelle. Alttaritaulun Kristuksen otto ristiltä on maalannut Åke Hellman 1965, vanhan kirkkosalin Turusta vuonna 1928 ostettu alttaritaulu Ehtoollinen on kirkon kerhosalissa. Kirkon 12-äänikertaiset urut on valmistanut Kangasalan urkutehdas 1966. Vanhan kirkon 1833 rakennettu ja 1904 korjattu kellotapuli on siirretty hautausmaalle, sen kellot ovat vuosilta 1752 ja 1846. Kirkon kantavat rakenteet ovat puupilareita ja -palkkeja. Puuosat ovat painekyllästettyjä ja niiden ulkopinta on petsattu. Seinäpinnat ovat tiiltä ovikorkeuteen saakka, myös kirkon lattia on tiiltä. == Lähteet == Luokka:Kaskisten rakennukset ja rakennelmat Luokka:Pohjanmaan kirkkorakennukset Luokka:Suomen kivikirkot
Miinoa

Miinoa on kylä Venäjän Karjalassa Miinoanjärven rannalla, Kuhmosta koilliseen, noin 10 kilometriä rajalta.Facta 2001, WSOY 1981, 11. osa, palsta 332 Miinoa on kylä rajantakaisessa Karjalassa, Poventsan piirissä Rukajärven kunnassa, Miinoanjärven rannalla, lähellä Kuhmoniemen rajaa. Se oli "karjalankävijäin" suosima paikka Vienan Karjalaan menevän, paljon käytetyn kulkutien varrella. Elias Lönnrot kävi Miinoassa kolmannella ja seitsemännellä runonkeruumatkallaan.Tietosanakirja, osa 6 palsta 499 Tietosanakirja Oy, 1914 ==Katso myös== *Miinoan kivi == Lähteet == Luokka:Mujejärven piirin entiset kylät
Fleminginkivi

Fleminginkivi (Flemings sten) on Pohjan kunnassa vanhan Turun-Viipurin maantien varrella noin kilometrin verran Pohjan keskiaikaisesta kirkosta Perniöön päin sijaitseva siirtolohkare jonka luona kerrotaan Viipurista Turkuun matkalla olleen Suomen käskynhaltijan Klaus Flemingin saaneen sairauskohtauksen ja kuolleen 13. huhtikuuta 1597 jossakin lähitalossa. Mikrokliinigraniittinen lohkare on kooltaan 2x3x4 metriä.Juhan suku-uutiset blogi 26.11.2008 : Rautamarski Flemingin kivi == Lähteet == ==Aiheesta muualla== *Henrik Ekberg, Pojo 650 år: Klas Flemings ändalykt, Västnyländska årsboken 2009–2010 s. 73 Luokka:Pohja Luokka:Suomen siirtolohkareet Luokka:Suomen luonnonmuistomerkit
Saana ja Olli

Saana ja Olli on suunnittelijapariskunta Saana Sipilän ja Olli Sallisen muodostama muotoiluyritys. Yritys suunnittelee ja valmistuttaa tekstiilituotteita, joiden materiaalina on eurooppalainen hamppukangas. Saana ja Ollin tuotteiden valmistus tapahtuu Suomessa.http://www.saanajaolli.com/production/ Oman mallistonsa lisäksi Saana ja Olli on suunnitellut tuotteita mm. Liptonille, japanilaiselle Dantolle, ruotsalaiselle Boråstapeterille, japanilaiselle Isetanille, Amnesty Internationalille ja Novitalle.http://www.saanajaolli.com/collaborations/ Saana ja Ollin Yö metsässä -mallisto palkittiin Aller Median Muotogaalassa vuoden sisustustekstiiliksi 2012.http://www.aamuset.fi/naista- puhutaan/elamatyyli/turkulaispariskunta-palkittiin-muotogaalassa Monocle- lehti on valinnut heidät Top 25 Global Homeware -listalleen.http://www.saanajaolli.com/in-media/ Saana ja Olli on osallistunut muotoilunäyttelyihin mm. Japanissa, Saksassa, Venäjällä, Espanjassa, Nigeriassa, Ranskassa ja Belgiassa.http://www.saanajaolli.com/about-us/ Saana ja Olli -tuotteita myydään Suomen lisäksi 11 maassa.http://www.saanajaolli.com/jalleenmyyjat/ == Lähteet == == Aiheesta muualla == * Saana ja Olli kotisivu. * Saana ja Olli Apartment Therapy -sivustolla. Luokka:Suomalaiset muotoilualan yritykset
Siipyyn kirkko

Siipyyn kirkko on Erik Kråkströmin suunnittelema Kristiinankaupungin Siipyyssä sijaitseva, kunnan itsenäisyyden viimeisenä vuotena 1972 tiilestä ja puusta rakennettu kahdeksankulmainen kirkko. Muuten tasakattoisen kirkon keskustassa on viistolappeinen katto-osa. Sisäkatteen muoto noudattelee ulkokaton muotoa. Kirkkosaliin voidaan liittää sekä seurakuntasali että erillinen tarjoiluhuone. Kirkon pinta-ala on 410 neliötä ja istumapaikkoja siellä on 350 hengelle. Alttarin puuveistoksen Risti purjeiden välissä on suunnitellut Erik Kråkström. Kirkon 14-äänikertaiset urut on valmistanut Hans Heinrich 1972. Tulipalossa 1969 tuhoutuneen edellisen kirkon vuonna 1831 rakennettu kellotapuli on uuden kirkon vieressä, sen kellot ovat vuosilta 1786, 1846 ja 1862. == Muuta == Kirkon pihamaastossa on kellotapulin lisäksi myös sotien aikainen sankarihautausmaa. == Kuvia == File:Sidebyn tapuli.jpg|Siipyyn vanhan kirkon kellotapuli. File:Sideby sankarit.jpg|Kansalaissodassa kaatuneiden muistomerkki Siipyyn sankarihautausmaalla. == Lähteet == Luokka:Kristiinankaupungin rakennukset ja rakennelmat Luokka:Pohjanmaan kirkkorakennukset Luokka:Suomen kivikirkot
Osmankivi

Osmankivi on Leppävirran kunnassa Osmajärvessä sijaitseva siirtolohkare jota on pidetty Pähkinäsaaren rauhan rajakivenä. Kivi kohoaa pystysuorana noin 2,5 metriä vedenpinnan yläpuolelle, ja sen itäreunalla on metrin korkeudella penkkimäinen tasanne, jota on käytetty nuotiopaikkana. Kivessä on kerrottu olleen myös hakattuja merkkejä, jotka nykyisin ovat kuitenkin rapautuneet pois. Kansanperinteessä kivi liitetään lähellä asuneeseen Osma-jättiläiseen, ja kerrotaan, että paikalla on aikoinaan hukuttautunut Osmo-niminen mies. Maanmittari Jonas Nicklinin vuonna 1740 piirtämän kartan selityksissä mainitaan että kivi olisi ollut muinaisina aikoinaan venäläisten rajapaikkana. Kustavi Grotenfeltin Leppävirralta 1889 hankkiman tiedon mukaan kivessä oli ollut aikoinaan rajamerkkejä, mutta Ruotsin hallitus hakkautti ne pois. Kustaa Vilkuna on arvellut että venäläiset hakkasivat kiveen rajamerkit vuoden 1500 tienoilla suorittaessaan rajantarkistusta ja että merkit olisi hakattu pois Täyssinän rauhan jälkeen jolloin raja siirtyi idemmäksi. Kulttuuriympäristön rekisteriportaali : Leppävirta : Osmankivi, linkki päivitetty 25.7.2020 == Lähteet == Luokka:Leppävirran luonto Luokka:Suomen siirtolohkareet Luokka:Rajakivet
Bogoroditsan skiitta

Bogoroditsan skiitta (, ) eli Neitsyt Marian skiitta () on ortodoksinen Pyhän Panteleimonin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen bulgarialainen skiitta ja omistettu Neitsyt Marialle. Bogoroditsan skiitta sijaitsee metsäisellä alueella Vatopédin ja Pantokrátorin luostarien välissä. Paikalla sijaitsi aiemmin Xylourgóksen luostari. Skiitan kirkko (kyriakon) on omistettu Neitsyt Marian taivaaseenottamiselle. Skiitassa noudatetaan kinobioottista kilvoittelutapaa. Vuonna 2011 skiitassa oli kaksi asukasta. == Lähteet == Luokka:Athoksen skiitat
Johannes Kastajan skiitta (Suuri lavra)

Johannes Kastajan skiitta (, , myös Johannes Edelläkävijän skiitta, Prodromoksen skiitta) on ortodoksinen Suuren lavran alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen romanialainen Johannes Kastajalle omistettu skiitta, kun taas alueen toinen Johannes Kastajan skiitta on kreikkalainen. Johannes Kastajan skiitta oli alun perin kreikkalainen kelja. Se myytiin romanialaisille munkeille vuonna 1857, jolloin siitä tuli skiitta. Skiitta sijaitsee Suuren lavran ja Pyhän Kolminaisuuden skiitan välissä. Skiitan kirkko (kyriakon) on rakennettu vuonna 1866. Skiitassa noudatetaan kinobioottista kilvoittelutapaa. Vuonna 2011 skiitassa oli 41 asukasta. Skiitan kirjastossa on 130 käsikirjoitusta ja noin 5 000 painettua kirjaa, joista suuri osa romaniaksi. == Lähteet == == Aiheesta muualla == * Prodromoksen skiitta. Ortodoksi.net. * Pyhän Johannes Kastajan skiitta. Kaikkien Athosvuoren Pyhien Perintösäätiö. Luokka:Athoksen skiitat
Johannes Kastajan skiitta (Ivíron)

Ivíronin Johannes Kastajan skiitta ( eli Ιβηριτική, Iviritikí, myös Johannes Edelläkävijän skiitta, Ivíronin skiitta) on ortodoksinen Ivíronin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen kreikkalainen Johannes Kastajalle omistettu skiitta, siinä missä alueen toinen Johannes Kastajan skiitta on romanialainen. Johannes Kastajan skiitta on perustettu vuonna 1730. Skiitan kirkko (kyriakon) rakennettiin vuonna 1779 ja sen seinämaalaukset ovat vuodelta 1799. Kirkko on omistettu Johannes Kastajan mestaukselle. Skiitassa noudatetaan idiorytmistä kilvoittelutapaa ja se koostuu kahdeksasta erillisestä asunnosta, jotka muodostavat luostariyhdyskunnan. Näistä kuitenkin vain yksi on nykyään käyttökunnossa. Vuonna 2011 skiitassa oli neljä asukasta. == Lähteet == Luokka:Athoksen skiitat
Neitsyt Marian ilmestyksen skiitta

Neitsyt Marian ilmestyksen skiitta ( eli Ξενοφωντινή, Xenofontiní tai Ksenofontiní, myös Jumalansynnyttäjän ilmestyksen skiitta) on ortodoksinen Xenofónin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on nimensä mukaisesti omistettu Neitsyt Marian ilmestykselle. Neitsyt Marian ilmestyksen skiitta perustettiin vuonna 1766. Sen perustajat olivat pappismunkki Silvestros sekä munkit Efraim ja Agapios. Skiitan kirkko (kyriakon) rakennettiin vuonna 1766. Tuolloin tehtiin myös sen seinämaalaukset. Skiitassa noudatetaan idiorytmistä kilvoittelutapaa. Se koostuu 22 erillisestä asumuksesta, jotka muodostavat luostariyhdyskunnan. Vuonna 2011 skiitassa oli seitsemän asukasta. Skiitan kirjastossa on 360 käsikirjoitusta. == Lähteet == Luokka:Athoksen skiitat
Profeetta Elian skiitta

Profeetta Elian skiitta () on ortodoksinen Pantokrátorin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Profeetta Elian skiitta syntyi virallisesti vuonna 1839. Sen paikalla oli aiemmin useita keljoja. Skiitta kasvoi voimakkaasti 1900-luvun alkupuolelle saakka. Skiitan kirkko vihittiin vuonna 1903. Siihen kuuluu myös kolme kappelia sekä laaja kirjasto. Skiitassa noudatetaan kinobioottista kilvoittelutapaa. Vuonna 2011 skiitassa oli kymmenen asukasta. == Lähteet == Elian skiitta